Referat af

**GENERALFORSAMLING I VEJLAUGET GRØFTEKANTEN**

Søndag den 25. marts 2023 kl. 10-12 i Havnebyens Forsamlingshus

1. Formand Ida Snoer bød velkommen og bad forsamlingen vælge dirigent. Kirsten Lomborg, Grøftekanten 20 blev valgt.
2. Mikael Bent Hansen, Plantagevej 88, blev valgt til referent.
3. Bestyrelsens beretning blev varetaget af formanden Ida Snoer, og hun kunne fortælle, at vi har fået omkring 30 nye sommerhusejere i årets løb. Den 15. november 2021 blev der omdelt kontoudtog/rykkerskrivelser i alle postkasser med undtagelse af 10 ubebyggede grunde. Det virkede fint og mange betalte deres gæld.
I februar 2022 blev der kørt nyt grus på vejene samt lagt 4 grusbunker ud. I marts 2022 blev lappet yderligere på vejene, da første kørsel ikke var gjort godt nok.
I det hele taget har vejene og grøfternes tilstande fyldt meget, og det er lykkedes at få tilbud på oprensning af grøfterne, som lyder absolut fornuftigt.
Mange sommerhusejere er gået i gang med at oprense grøfter, men ikke alle. Og de steder, hvor grøfterne er rørlagt under vejene, er måske et problem.
Efter planen er vejene bragt i orden inden for den næste måned.
Og så blev 2022 også året, hvor vi fik en Facebook side – den gik i luften 26. oktober 2022. Og den nye hjemmeside [www.groeftekanten.dk](http://www.groeftekanten.dk) blev lanceret i december måned. Kommunikation fra besty­relsen vil fremover ske via hjemmesiden og nyhedsbrevet, så det er vigtigt, at alle tilmelder sig nyhedsbrevet.
Der kan skrives til bestyrelsen på info@groeftekanten.dk.
4. Fremlæggelse af årsregnskab blev varetaget af kasserer Anders Kronborg. Han indledte med at fremlægge to tilbud på vedligehold af vejene, som lå på hhv. 15.000 og 55.000 kr. Vi mangler dog at få klarlagt, hvad den store forskel skyldes.
Under regnskab for 2022 kunne Anders fortælle, at vi havde brugt 26.958 kr. på vejvedligehold i årets løb. Likvide midler dags dato er ca. 113.000 – hvoraf en del er kontingentindbetalinger også for 2023.
5. Fremlæggelse af budget for næste regnskabsår, herunder forslag til fastsættelse af medlemsbidraget: Anders Kronborg foreslår, at omkostninger til vejvedligehold og oprensning af grøfter sættes til 40.000 kr. i 2023. Desuden blev bestyrelsens forslag med **uændret kontingent på 350 kr. pr. parcel vedtaget.**
6. Fremlæggelse af indkomne forslag: Bestyrelsen stiller forslag om en ændring af vedtægternes §4 om dato for indbetaling af medlemsbidraget. I stedet for indbetaling hver den 1. januar foreslår vi, at medlemsbidraget indbetales senest en måned efter afholdt generalforsamling med følgende formulering i vedtægterne: *"Medlemsbidraget forfalder til betaling hvert år senest 30 dage efter det afholdte årlige generalforsamling."*Generalforsamlingen var under den efterfølgende debat ikke helt tilfredse med formuleringen og så hellere fristen som en fast dato. Det blev vedtaget, at **den årlige betalingsfrist er den 1. maj.**
7. Ida Snoer trækker sig fra bestyrelsen, og vi afholder derfor suppleringsvalg med plads til op til to nye medlemmer i bestyrelsen. **Birgir I. Sigurðsson, Plantagevej 11, stiller op og blev valgt** til bestyrelsen.
8. Valg af revisor: Poul Hansen trækker sig, og Charlotte, Grøftekanten 29A modtog nyvalg.

**DEBAT:**Der blev drøftet problemer med høj vandstand i grøfter og på grundene, og grøftegravning på egne eller vejlaugets regning blev nævnt. Også muligheder for at pumpe vandet væk blev nævnt, men det blev også konstateret, at grundvandet af naturlige årsager står meget højt i vores område.
Flere nævnte, at vi burde finde en ordentlig løsning, også selv om det koster noget.

Generalforsamlingen foreslog, at der blev nedsat en arbejdsgruppe, som så på problemstillingerne samlet. **Gruppen blev dannet på generalforsamlingen og består af: Birgir (Plantagevej 11), Torben (Plantagevej 54) Maj (Grøftekanten 30) samt Mikael (Plantagevej 88).**Under eventuelt fik bestyrelsen ros for hjemmeside, facebookside og nyhedsbrev. Flere medlemmer efterlyste også, at vejlauget kunne videreformidle sociale initiativer såsom Sankt Hans bål på stranden, nogle aktivitetsmuligheder for børn på strandområdet eller ligefrem mulighed for en badebro ved nedkørslen fra Plantagevej.

Referent: Mikael Bent Hansen